**OPIS POSLOVA ŠKOLSKOG PSIHOLOGA**

**U radu s učenicima:**

* prepoznaju njihove individualne potrebe, te, u skladu s time, provode individualna i grupna savjetovanja
* obavljaju psihološku procjenu učenikovih mogućnosti, osobito kao članovi Povjerenstva za procjenu psihofizičke spremnosti za polazak djeteta u osnovnu školu, te tijekom školovanja( npr. u slučaju školskog neuspjeha ili procjene darovitosti)
* dijagnosticiraju specifične poteškoće u učenju i pomažu u postizanju boljeg školskog uspjeha ( neadekvatne strategije učenja, problemi s pažnjom i koncentracijom, ispitna anksioznost i sl.)
* prepoznaju darovite učenike( dijagnosticiraju specifične sposobnosti) i razvijaju programe za poticanje njihovih sposobnosti, radi aktualizacije njihovih prava i njihovih posebnih potreba ( realizacija načela izvrsnosti)
* prepoznaju poteškoće u ponašanju i vršnjačkim odnosima, emocionalne i/ili obiteljske poteškoće i pomažu učenicima da ih prevladaju
* pomažu učenicima razvijati adekvatne mehanizme suočavanja i prevladavanje stresnih događaja i kriznih situacija
* razvijaju i provode programe prevencije nepoželjnih oblika ponašanja, programe za jačanje samopouzdanja, samopoštovanja , sigurnosti, učenje socijalnih vještina- za sve učenike u školi, a osobito učenike « rizičnih » skupina
* provode programe prevencije zlostavljanja djece u osnovnim školama i široj zajednici
* provode psihološke krizne intervencije
* održavaju redovnu i fakultativnu nastavu iz psihologije u srednjim školama

**U radu s roditeljima:**

* pomažu roditeljima prepoznati i razumjeti razvojne i individualne potrebe učenika i reagirati u skladu s njima
* pomažu roditeljima razvijati adekvatne vještine i komunikaciju kako bi mogli kvalitetnije poticati razvoj svih djetetovih potencijala i aktivno pridonijeti njegovu uspješnom obrazovanju
* educiraju roditelje iz područja razvojne, kognitivne i primijenjene psihologije
* pomažu aktivnom uključivanju roditelja u život škole i uspostavljanju partnerskih odnosa između roditelja i škole
* pomažu u uspostavljanju kontakta s vanjskim institucijama potrebnim učeniku ( npr. Zavod za profesionalnu orijentaciju, centri za socijalnu skrb, specijalizirane zdravstvene institucije koje se bave mentalnim zdravljem, institucije koje se bave osmišljavanjem slobodnog vremena i sl.)

**U radu s nastavnicima i drugim školskim osobljem:**

* prepoznaju specifične teškoće, ali i pozitivnosti školske klime i odnosa među djelatnicima i razvijaju programe za njeno optimiziranje
* uvode i promoviraju različite metode rada koje potiču kreativnost i sudjelovanje nastavnika i učenika zajedno ( timski rad, projektna nastava i sl.)
* uvode i promoviraju suvremene metode praćenja i provjere znanja učenika
* potiču i razvijaju instrumente za vrjednovanje i samovrjednovanje rada nastavnika, te podizanje kvalitete rada u nastavi
* pomažu nastavnicima da prepoznaju i razumiju razvojne i individualne potrebe učenika i reagiraju u skladu s njima
* educiraju nastavnike o recentnim saznanjima iz područja razvojne, kognitivne i primijenjene psihologije
* pomažu nastavnicima identificirati teškoće u razrednoj klimi, uspješnosti, načinu rada i razvijati strategije za njihovo rješavanje ( upravljanje razredom)
* potiču toleranciju za različitosti među učenicima i samim osobljem

**U radu na istraživanjima i razvoju programa:**

* doprinose procesu samovrjednovanja škole, te izradi, provedbi i praćenju programa usmjerenih na podizanje kvalitete rada u školi
* osmišljavaju i provode istraživanja povezana s odgojno obrazovnom praksom i psihologijskim specifičnostima učenika i nastavnika
* sudjeluju u istraživačkim projektima drugih institucija koje se bave odgojno obrazovnim područjem
* vrjednuju kvalitetu i efikasnost programa i rada, te predlažu promjene
* koordiniraju rad vanjskih suradnika koji pridonose radu i životu učenika u školi
* kontinuirano šire i nadopunjuju svoja znanja i stručno se usavršavaju

*Preuzeto iz Standarda rada psihologa u osnovnim i srednjim školama koji je donio Upravni odbor Hrvatske psihološke komore 25. svibnja 2007. godine.*